ለህዳሴው ግድብ ገቢ ለማሰባሰብ የሎተሪ እጣ ሊጀምር ነው
አዲስ አበባ ፤ ሰኔ 10/ 2006 (ዋኢማ) – ለታላቁ የኢትዮጵያ ህዳሴ ግድብ ግንባታ ገቢ ለማሰባሰብ በሚደረገው ሂደት ሁሉንም ዜጋ ለማሳተፍ የሚያስችል የተንቀሳቃሽ ስልክ አጭር የፅሁፍ መልእክት የሎተሪ እጣ ሊጀምር መሆኑን የግድቡ ግንባታ ብሄራዊ ህዝባዊ ተሳትፎ ማስተባበሪያ ምክር ቤት አስታወቀ፡፡ምክር ቤቱ ማንኛውም ኢትዮጵያዊ በቀላል ወጪ ለታላቁ የኢትዮጵያ ህዳሴ ኤሌክትሪክ ማመንጫ ግድብ ግንባታ አስተዋፅኦ እንዲያበረክት የሚያስችል መንገድ መዘጋጀቱን ገልጿል፡፡ዜጎች የሎተሪ ሽያጭን ጨምሮ በተንቀሳቃሽ ስልክ አጭር የፅሑፍ መልእክት (SMS) በመላክ ለግድቡ ግንባታ የገንዘብ ድጋፍ እንዲያደርጉና ራሳቸውንም የዕጣ ዕድል ተጠቃሚ የሚያደርግ አሰራር ዘርግቷል፡፡ በዕጣው  ቤትና መኪናን ጨምሮ ሌሎች ቁሳቁሶች  ተካተዋል፡፡ኒያላ ሞተርስ ለአጭር የፅሑፍ መልእክት ባለዕድለኞች የሚሰጠውን የቤት አውቶሞቢል  ለንግድ ሚኒስትሩ አቶ ከበደ ጫኔ እና የግድቡ ግንባታ ብሄራዊ ህዝባዊ ተሳትፎ ማስተባበሪያ ምክር ቤት ምክትል ዳይሬክተር አቶ ዛዲግ አብርሃ ተረክበዋል፡፡አቶ ዛዲግ እንዳሉት  አንድ ሚሊዮን ብር የሚያወጣ የቤት አውቶሞቢልና ሌሎችቁሳቁሶች ባለዕድለኞችን ተጠቃሚ የሚያደርገውና ለግድቡ ግንባታ የገቢ ምንጭ ይሆናል ተብሎ የሚጠበቀው አጭር የፅሑፍ መልዕክት ዕጣ በቅርብ ጊዜ ይጀመራል ፡፡የንግድ ሚኒስትሩ አቶ ከበደ ጫኔም ኒያላ ሞተርስ ያደረገው ድጋፍ የሚደነቅ መሆኑን ገልፀው ለሌሎች ባለሀብቶችም አርአያ የሚሆን ነው ብለዋል፡፡(ኤሬቴድ)